Diari Oficial de la Generalitat Valenciana


Sumari del DOGV 9684, del 15-09-2023 (2023/9405)

RESOLUCIÓ de 12 de setembre de 2023, de la Conselleria d'Hisenda, Economia i Administració Pública, per la qual es convoca, per a l'exercici 2023, una beca per a la realització de pràctiques professionals en la Direcció General de Fons Europeus.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9684

Data del DOGV
:   15-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9405


Data del document
:   12-09-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública
    * ajuda pública

RESOLUCIÓ de 12 de setembre de 2023, de la Conselleria d'Hisenda, Economia i Administració Pública, per la qual es convoca, per a l'exercici 2023, una beca per a la realització de pràctiques professionals en la Direcció General de Fons Europeus. [2023/9405]  
En el marc de la política de la Generalitat dirigida a la integració i especialització de joves titulats superiors que han finalitzat els estudis en dates recents, la Conselleria d'Hisenda, Economia i Administració Pública, convoca la concessió d'una beca amb la finalitat de completar la seua formació i especialització professional, dins de l'àmbit de l'Administració Pública Valenciana.  
Mitjançant el Decret 132/2009, de 4 de setembre, del Consell pel qual es regula la concessió de beques, es determina el procediment a seguir per a la concessió de les beques que es convoquen amb la finalitat de facilitar l'accés al món laboral mitjançant la realització de pràctiques professionals en diferents departaments del Consell.  
Per la seua part, l'Ordre 17/2011, de 6 maig, de la Conselleria de Justícia i Administracions Públiques, desenvolupa el capítol II del citat decret amb la finalitat de simplificar el procés i reduir càrregues administratives als ciutadans; aprovar l'aplicació informàtica corporativa denominada «e-beques» i regular tot el relacionat amb la tramitació electrònica, així com actualitzar els models de sol·licitud i currículum per a adaptar-los als nous requeriments normatius.  
L'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, estableix en el seu article 1.4, que la convocatòria de les beques es realitzarà mitjançant ordre o resolució dictada per la persona titular de la conselleria, havent de publicar-se en el Diari Oficial de la Generalitat Valenciana.  
La beca d'aquesta convocatòria no està subjecta a la política de la competència de la Unió Europea en matèria d'ajudes públiques. I per tant, de conformitat amb el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no precisa notificació a la Comissió Europea, per no reunir els requisits de l'article 107.1 del Tractat de Funcionament de la Unió Europea, ja que per raó de les persones beneficiàries i de l'objecte de les beques - realització de pràctiques professionals - aquesta acció subvencionable no afecta a la competència, ni a intercanvis comercials entre els estats membres, i tampoc afavoreix a determinades empreses o produccions. Amb la percepció d'aquesta beca no existeix cap avantatge econòmic, ni desenvolupament d'activitat econòmica en el mercat relacionat amb l'oferta de béns i serveis, que permeten la possibilitat de falsejament de la competència en els citats intercanvis.  
  
En virtut de l'exposat i de conformitat amb els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar, en règim de concurrència competitiva, la concessió d'una beca per a l'exercici 2023 per a completar la formació de joves titulats universitaris mitjançant la realització de pràctiques professionals en matèries relacionades amb l'Administració Pública amb especial èmfasi en tasques relacionades amb els Programes Operatius de la Comunitat Valenciana en el Servei d'Anàlisi, Ordenació i Suport Tècnic a Procediments dels Programes Operatius de la Direcció General de Fons Europeus situat a València.  
  
Segon. Bases reguladores de la convocatòria  
La convocatòria s'ajustarà a les bases reguladores aprovades per l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, publicada en el Diari Oficial de la Generalitat Valenciana número 8116, de 30 d'agost de 2017.  
  
Tercer. Dotació econòmica i finançament  
De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, la quantia bruta mensual de la beca en 2023 serà de 1.219,16 euros.  
Sobre l'import brut mensual de la beca, es practicarà la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social, en els termes establits en el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desenvolupament del que es preveu en la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social.  
  
De conformitat amb el Reial decret 1493/2011, de 24 d'octubre, la quota empresarial de la Seguretat Social corresponent a cada persona adjudicatària de beca, es finançarà amb càrrec a la mateixa aplicació i codi de línia - assenyalat en el punt 1 d'aquest apartat- que la respectiva beca, per l'import que corresponga segons la normativa vigent en la matèria.  
La beca prevista en la present convocatòria es finançarà en l'exercici 2023 amb càrrec al programa pressupostari 612.10, Fons europeus, línia de subvenció S7379000, «Beca pràctiques titulats superiors», del Pressupost de la Generalitat per un import màxim de 14.630 euros. L'anualitat corresponent a 2024 quedarà condicionada a l'existència de crèdit adequat i suficient en el pressupost de la Generalitat.  
  
En cas de pròrroga de la beca -sempre que existisca crèdit adequat i suficient en els pressupostos de la Generalitat per a l'exercici al qual afecte la pròrroga- amb subjecció al que es disposa en el punt resolutiu huité de la present resolució, la quantia bruta mensual procedent de la beca es determinarà d'acord amb el Decret 132/2009, de 4 de setembre, del Consell, pel qual es regula la concessió de beques.  
L'import de la beca s'abonarà mensualment, prèvia certificació del responsable de la unitat administrativa de la Direcció General de Fons Europeus a la qual s'adscriga la realització de la pràctica.  
Si la persona beneficiària renuncia a la beca abans de la finalització d'aquesta, se li abonarà la part proporcional de la beca d'acord amb l'activitat realitzada.  
Aquesta beca és susceptible de ser finançada per la Unió Europea a través del Programa Comunitat Valenciana Fons Europeu de Desenvolupament Regional (FEDER) 2021-2027, o en el seu cas a través del Programa Comunitat Valenciana Fons Social Europeu Plus (FSE+) 2021-2027.  
  
Quart. Requisits de les persones beneficiàries  
1. Les persones sol·licitants de la beca hauran de reunir, en la data de la finalització del termini de presentació de sol·licituds, els requisits establits en l'article 2 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic.  
2. Les titulacions que habiliten l'accés a la present convocatòria són les següents:  
- Llicenciatura o grau en Dret  
- Llicenciatura o grau en Economia  
- Llicenciatura o grau en Administració i Direcció d'Empreses  
- Llicenciatura o grau en Ciències Polítiques i de l'Administració Pública  
- Llicenciatura o grau en Gestió i Administració Pública  
3. No podran optar a la beca els qui, en el moment de publicar-se la convocatòria, estiguen gaudint d'una altra beca de pràctiques professionals en la Generalitat, excepte en els següents casos:  
a) Que es concórrega a la mateixa beca que ja s'està gaudint, per haver sigut obtinguda en una convocatòria anterior.  
b) Que falten menys de dos mesos per a la finalització de la beca de la qual ja venen gaudint les persones sol·licitants, en la data de finalització del termini de presentació de sol·licituds.  
4. La no presentació de la persona aspirant a l'entrevista comportarà la seua exclusió de la convocatòria.  
  
Cinqué. Termini, lloc i forma de presentació de les sol·licituds  
1. Les persones aspirants a obtindre una beca presentaran, exclusivament per via electrònica, la seua sol·licitud i el currículum de manera completa - segons models normalitzats - en el termini de 20 dies hàbils, a partir de l'endemà de la publicació de la present resolució en el Diari Oficial de la Generalitat Valenciana. En cas de presentació de més d'una sol·licitud únicament es tindrà en compte l'última presentada, i s'arxivaran les anteriors. La presentació de la sol·licitud s'ajustarà al que es preveu en l'article 5 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic.  
2. Tots dos documents, sol·licitud i currículum, són obligatoris i estaran accessibles en la seu electrònica de la Generalitat, https://sede.gva.es. En emplenar aquests formularis s'obtindrà l'autobaremació inicial dels mèrits adduïts en el currículum, que es calcularà de forma automàtica a partir de la informació aportada en aquest. El resultat d'aquesta baremació es visualitzarà com un camp més del formulari.  
  
3. Existeix un correu d'assistència tècnica, generalitat\_en\_wts@plk.qv a través del qual podrà solucionar-se qualsevol problema tècnic relacionat amb la presentació electrònica de la sol·licitud.  
4. El formulari de sol·licitud incorpora:  
a) Una declaració responsable mitjançant la qual la persona sol·licitant manifesta, sota la seua responsabilitat, que totes les dades recollides en la sol·licitud i en el currículum que adjunta són verídics i que es troba en possessió de la documentació que així l'acredita, quedant a la disposició de la Direcció General de Fons Europeus per a la comprovació, control i inspecció, en el seu cas. D'acord amb el que es disposa en l'article 69.4 de la Llei 39/2015, d'1 d'octubre, del procediment administratiu comú de les administracions públiques (d'ara en avant LPAC), la inexactitud, falsedat o omissió, de caràcter essencial, de qualsevol dada o informació que s'incorpore a una declaració responsable o a una comunicació, així com la no presentació davant l'Administració competent de la declaració responsable, la documentació que siga si escau requerida per a acreditar el compliment del declarat, o la comunicació, determinarà la impossibilitat de continuar en la convocatòria.  
  
b) Una autorització perquè l'administració obtinga directament l'acreditació del compliment de les obligacions tributàries i amb la Seguretat Social, previstes en els articles 18 i 19, respectivament, del Reial decret 887/2006, de 21 de juliol, pel qual s'aprova el Reglament de la Llei 38/2003 general de subvencions. No obstant això, la persona sol·licitant podrà denegar expressament el consentiment d'aquesta autorització, havent en aquests supòsits de presentar els certificats que acrediten el compliment d'aquestes obligacions.  
c) Una indicació que les dades de caràcter personal contingudes en el mateix podran ser incloses en un fitxer per al seu tractament pel titular responsable d'aquest, en l'ús de les funcions pròpies que tinga atribuïdes i en l'àmbit de les seues competències. Al seu torn, s'informa les persones interessades de la possibilitat d'exercir els drets d'accés, rectificació, cancel·lació i oposició, tot això de conformitat amb el que es disposa en l'article 12 de la Llei orgànica 3/2018, de 5 de desembre, de protecció de dades personals i garantia dels drets digitals (BOE 294, 06.12.2018).  
5. La presentació de la sol·licitud en el registre telemàtic d'entrada de la Generalitat es podrà acreditar mitjançant el rebut expedit per aquest de manera automàtica. Es podrà recuperar aquest justificant de registre accedint a l'àrea personal (https://www.tramita.gva.es/cdc/), apartat «sol·licituds entregades».  
A l'efecte del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre telemàtic d'entrada de la Generalitat electrònic.  
6. La recepció en dia inhàbil s'entén efectuada el primer dia hàbil següent. Es consideraran inhàbils els que tinguen la condició de festes oficials en la Comunitat Valenciana.  
7. La persona sol·licitant podrà realitzar el seguiment de la tramitació de la beca, accedint a la seu electrònica i seleccionant al tràmit de consulta de beca creat a aquest efecte.  
Sisé. Ordenació i instrucció  
L'ordenació i instrucció del procediment per a la concessió de la beca convocada correspondrà a la Direcció General de Fons Europeus.  
  
  
Seté. Presentació de documentació acreditativa dels mèrits  
1. El règim per a la presentació acreditativa dels mèrits serà l'establit en l'article 6 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic. Al costat de la sol·licitud i el currículum presentat per via electrònica no s'acompanyarà cap documentació acreditativa dels mèrits.  
2. Quan es faça públic el resultat de l'autobaremació inicial dels mèrits detallats en el currículum, l'òrgan instructor, a la vista d'això, determinarà el nombre corresponent de sol·licitants que hagen obtingut les millors puntuacions, els quals hauran de presentar la documentació acreditativa dels mèrits adduïts en el currículum, i fixarà el termini a tals efectes per a presentar la documentació.  
Si la documentació presentada no reunira els requisits indicats en aquesta convocatòria o no foren aportats alguns dels documents exigits, es requerirà a la persona interessada perquè, en el termini màxim i improrrogable de deu dies hàbils, esmene o acompanye els documents preceptius, amb indicació que, si així no ho fera, se li tindrà per desistida en la seua sol·licitud prèvia resolució dictada a aquest efecte.  
3. Els mèrits no suficientment acreditats no seran tinguts en compte a l'efecte de la seua valoració.  
4. Si en qualsevol moment del procés arriba a coneixement de la comissió avaluadora corresponent que alguna de les persones sol·licitants no posseeix la totalitat dels requisits exigits, es requerirà a la persona interessada per a la seua acreditació en el termini màxim de deu dies hàbils, indicant-li que si no ho fera quedarà exclosa del procés, previ tràmit d'audiència i resolució dictada a aquest efecte i indicació de les inexactituds o possibles falsedats formulades per la persona sol·licitant, sense perjudici de la responsabilitat en què incórrega.  
5. La valoració es realitzarà d'acord amb els criteris establits en l'article 11 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic.  
  
Huité. Duració de la beca  
El període de duració de la beca serà de 12 mesos comptats des de la data que s'indique en la resolució de concessió, podent ser prorrogada mitjançant resolució expressa per un termini de fins a 12 mesos més, sense necessitat de nova convocatòria, sempre que existisca crèdit adequat i suficient en els pressupostos de la Generalitat per a l'exercici al qual afecte la pròrroga, i que el desenvolupament de l'activitat que s'estiga efectuant així ho requerisca o aconselle.  
  
Nové. Comissió avaluadora  
1. De conformitat amb l'article 7 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, es crearà una comissió avaluadora per a la present convocatòria amb la següent composició:  
- President/a  
Titular: el/la cap del Servei d'Anàlisi, Ordenació i Suport Tècnic a procediments dels programes operatius.  
Suplent: tècnic/a de la Direcció General de Fons Europeus.  
- Vocal-Secretaria  
Titular: el/la cap del Servei de Suport, Informació i Anàlisi de Programes i Projectes Europeus.  
Suplent: tècnic/a de la Direcció General de Fons Europeus  
- Vocal:  
Titular: el/la cap del Servei de Verificació dels Fons Europeus.  
Suplent: tècnic/a de la Direcció General de Fons Europeus.  
2. La comissió avaluadora adaptarà el seu funcionament al que s'estableix en la present convocatòria i a les regles contingudes en la secció tercera del capítol II de la Llei 40/2015, d'1 d'octubre, de règim jurídic del sector públic.  
3. Les persones integrants de la comissió avaluadora podran ser assessorades pel personal tècnic o professional que es considere necessari, que podrà assistir amb veu però sense vot.  
  
Desé. Mitjans de publicació i notificació dels diferents tràmits  
1. La publicació de les llistes previstes en el procés de selecció, es farà en la seu electrònica o portal institucional de la Generalitat en internet www.gva.es i en la pàgina web de la conselleria http://www.hisenda.gva.es.  
2. La resolució de concessió es publicarà en la seu electrònica esmentada en l'apartat 1 i també en el Diari Oficial de la Generalitat Valenciana, amb expressió de les bases de la convocatòria, del programa i crèdit pressupostari al qual s'impute la beca atorgada, així com l'exprés esment de la persona beneficiària i de la finalitat de la beca.  
  
La publicació de la resolució de concessió produirà els efectes de notificació a les persones interessades, d'acord amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Onzé. Termini de resolució i efecte del silenci administratiu  
El termini màxim per a dictar i publicar la resolució de concessió serà de sis mesos, a comptar des de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
  
Dotzé. Òrgan competent per a la resolució i recursos  
1. La resolució de concessió de la beca convocada serà dictada per delegació, per la persona titular de la Direcció General de Fons Europeus. I això de conformitat amb la disposició addicional segona de l'Ordre 7/2017, de 9 d'agost, de la Conselleria d'Hisenda i Model Econòmic.  
2. La resolució que es dicte de conformitat amb el que es disposa en l'article anterior posarà fi a la via administrativa i contra aquesta es podrà interposar recurs potestatiu de reposició en el termini d'un mes a comptar des de l'endemà de la seua notificació o bé directament recurs contenciós administratiu, en el termini de dos mesos a comptar des de l'endemà de la seua notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tretzé. Pla de control  
De conformitat amb el que s'estableix en l'article 20 de l'Ordre 7/2017, de 9 d'agost, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, es durà a terme un pla de control que consistirà en:  
1. La comprovació i control de la documentació acreditativa dels mèrits, de les persones que han resultat becades.  
2. La realització pel tutor d'un programa formatiu de la beca, que aprovarà les funcions a realitzar en el curs de les seues pràctiques.  
3. La memòria de les activitats de formació realitzada per la persona becada.  
4. La certificació d'aptitud i aprofitament.  
  
Catorzé. Dades de caràcter personal  
1. Les dades personals de les persones sol·licitants seran tractats legítimament per al compliment d'una missió realitzada en interés públic o en l'exercici de poders públics conferits al responsable. El tractament s'ajustarà als termes i condicions previstos en el Reglament (UE) 2016/679 de 27 d'abril de 2016 relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE, i en la Llei orgànica 3/2018, de 5 de desembre, de protecció de dades personals i garantia dels drets digitals, en l'Ordre 3/2011, de 8 de novembre, de la Conselleria d'Hisenda i Administració Pública, i en la restant normativa vigent en la matèria.  
2. Les persones titulars de les dades personals podran exercir els seus drets d'accés, rectificació, cancel·lació, oposició, supressió, portabilitat i limitació del tractament davant la Direcció General de Tecnologies de la Informació i les Comunicacions. La restant informació preceptiva respecte al tractament de dades personals pot consultar-se en el següent enllaç:  
http://www.gva.es/downloads/publicados/pr/texto\_informacion\_adicional\_v.pdf  
  
Quinzé. Prevenció del frau  
L'article 125 del Reglament (UE) 1303/2013, de 17 de desembre, pel qual s'estableixen disposicions relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fondo Europeu Marítim i de la Pesca, disposa en el seu apartat 4.c que, en el seu àmbit d'aplicació, «l'autoritat de gestió haurà (…) d'aplicar mesures antifrau eficaces i proporcionades, tenint en compte els riscos detectats», existint disposicions similars en la normativa reguladora de la resta de Fons Europeus.  
Amb la finalitat de facilitar la remissió a les autoritats competents de qualsevol informació rellevant en relació amb fets que puguen ser constitutius de frau o irregularitat, i a l'efecte de centralitzar i coordinar la recepció d'aquesta informació i la seua posterior anàlisi i remissió a l'òrgan que corresponga, s'ha habilitat pel Servei Nacional de Coordinació Antifrau un canal específic que podrà ser utilitzat per aquelles persones que tinguen coneixement d'informació d'aquest tipus i que desitgen posar-la en coneixement de l'administració a l'efecte que les autoritats competents puguen realitzar les actuacions que corresponga en cada cas.  
  
D'aquesta forma, qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc de la present convocatòria podrà posar aquests fets en coneixement del servei nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a aquest efecte per aquest Servei en l'adreça web http://www.igae.pap.minhafp.gob.es/sitios/igae/es-es/paginas/denan.aspx i en els termes establits en la Comunicació 1/2017, de 3 d'abril, del citat Servei.  
  
Així mateix, i sempre que excepcionalment no siga possible la utilització dels citats mitjans electrònics, els fets podran posar-se en coneixement del Servei Nacional de Coordinació Antifrau en suport paper mitjançant l'enviament de la documentació en sobre tancat a la següent adreça postal: Servei Nacional de Coordinació Antifrau Intervenció General de l'Administració de l'Estat Ministeri d'Hisenda. Carrer María de Molina, 50, planta 12. 28962 - Madrid.  
  
Setzé. Efectes  
La present resolució produirà efectes des de l'endemà de la seua publicació en el Diari Oficial de la Generalitat Valenciana.  
  
Desseté. Recursos contra la convocatòria  
Contra la present resolució, que posa fi a la via administrativa -conforme a l'article 114 de la Llei 39/2015, d'1 d'octubre, del procediment administratiu comú de les administracions públiques- es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la seua publicació en el Diari Oficial de la Generalitat Valenciana, de conformitat amb el que disposen els articles 46 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
A més, abans d'acudir a la via judicial, podrà recórrer potestativament en reposició la resolució, davant el mateix òrgan que l'ha dictada, en el termini d'un mes a comptar també des de l'endemà de la seua publicació en el Diari Oficial de la Generalitat Valenciana, de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques.  
  
València, 12 de setembre de 2023.- El sotssecretari de la Conselleria d'Hisenda, Economia i Administració Pública (p. d. R 8.06.2022, DOGV 9360): Carlos Pablo Gracia Calandín.